L’alcalde de Burjassot pren possessió com a patró de la Fundació Parc Científic-UV
2025-07-24

Dimecres passat 27 de març, l’alcalde de Burjassot Rafa García, va assistir al Ple del Patronat de la Fundació Parc Científic-Universitat de València per a, en el marc d’aquesta reunió, prendre possessió com a patró d’aquesta entitat.

La Fundació Parc Científic Universitat de València (FPCUV) es va constituir en 2009 com un organisme sense ànim de lucre i interés general, per a impulsar la transferència de coneixement des de la investigació científica cap al sistema productiu i per a facilitar i donar suport a la gènesi i el desenvolupament d’activitats empresarials innovadores i d’alt contingut científic i tècnic.